**DOCUMENTAȚIE DE ATRIBUIRE A LOCURILOR DE**

 **PARCARE DE REȘEDINȚĂ**

Pentru persoanele fizice cu domiciliul/reședința în următoarele zone/ locații:

STR. IULIU MANIU - IMOBILELE NR. 1 ȘI 5;

STR. VICTOR BABEȘ - IMOBILELE NR. 3,5,7,9,11 ȘI 11B;

STR. ȘTEFAN CEL MARE NR. 2;

STR. PETRE DULFU - IMOBILELE NR. 1,3,4,6,8,10;

STR. GHEORGHE MARINESCU NR. 2;

STR. IOAN SLAVICI- IMOBILELE NR. 1,1A,2,3,4 ȘI 6;

STR. ION LUCA CARAGIALE NR.12.

BLD. REGELE MIHAI I NR. 2,4 ȘI 6;

BLD. UNIRII NR.1 ȘI 3;

STR. CULTURII NR. 6;

STR. GEORGE COSBUC NR. 1,3,5 și 7;

STR. GHEORGHE BILAȘCU NR.21,22,23,24,25 și 26;

 Regula generala de atribuire a parcarilor de resedinta consta in atribuirea unui loc de parcare pentru fiecare adresa de domiciliu/reședință/ sediu social sau punct de lucru, astfel:

- la tariful de bază taxa anuală de utilizare parcare de reședință stabilită de Consiliul Local al Municipiului Baia Mare, anual, prin Hotărârea privind stabilirea nivelurilor impozitelor și taxelor locale în Municipiul Baia Mare, în cazul în care există o singură solicitare pentru un loc de parcare amenajat în parcarile de reședință libere, dacă atribuirea s-a făcut fără licitaţie.

- la tariful licitat, valoarea de atribuire în cazul în care există două sau mai multe solicitări pe un loc de parcare, cu mentiunea ca aceasta valoare de atribuire se va achita anual, pentru întreaga perioada de rezervare, dacă cuantumul este mai mare decât cuantumul taxei anuale de utilizare stabilită de Consiliul Local al Municipiului Baia Mare pentru anul respectiv.

 Pentru oricare dintre cele două modalități de atribuire, solicitanții trebuie să

 îndeplinească următoarele condiții generale:

a)- Beneficiarii sa nu figureze in evidentele fiscale ale Direcţiei Taxe şi Impozite al Municipiului Baia Mare cu obligații fiscale neachitate conform termenelor de plata legale ale impozitelor, taxelor si amenzilor şi să nu figureze ca fiind deţinători/proprietari ai unui garaj sau parcare acoperită situată în municipiul Baia Mare si sa nu aiba debite restante la contractele incheiate cu Municipiul Baia Mare

b)- Locul de parcare pentru care s-a depus solicitare să fie în proximitatea domiciliului/reşedinţei persoanei fizice solicitant sau sediului/punctului de lucru al persoanei juridice şi să nu fie într-o baterie de parcări situată la mai mult de 100 m față de limita blocului unde este adresa, conform specificațiilor de arondare a locurilor de parcare la imobilele de locuit.

c)- Solicitantul sau membrii familiei cu domiciliul/reşedinţa de la aceiaşi adresă să nu figureze ca fiind proprietari ai unui garaj/parcare acoperită în municipiul Baia Mare.

d)- Să deţină în proprietate/folosinţă un autoturism funcţional, înmatriculat pe solicitant sau să facă dovada deţinerii legale a acestuia, autoturism înregistrat pentru impunere în evidențele fiscale ale municipiului Baia Mare.

e) -autoturismele pentru care se face rezervarea trebuie să aibă prevăzute în certificatul de înmatriculare adrese de pe raza municipiului Baia Mare excepție fiind situaţia în care contractul de leasing este înregistrat ca utilizator pe persoana proprietar/deținator legal al apartamentului de la adresa situată în municipiul Baia Mare arondata respectivei parcari, respectiv împuternicirea de la angajator este pe o persoană cu domiciliul arondat respectivei parcări de reşedinţă.

 Atribuirea locurilor de parcare se realizează exclusiv prin licitație publică, în situațiile

 în care numărul de solicitări, pentru acelaşi loc de parcare, este mai mare de 1.

 În parcările de reședință se atribuie locuri, în mod prioritar, prerezervate anterior

 încărcării în sistemul de evidenţă şi fără licitaţie, după cum urmeaza:

1. gratuit, pentru vehiculele special destinate transportului persoanelor cu dizabilități sau reprezentanţilor legali ai acestora, în vederea transportării acestora de la/până la domiciliul respectiv reşedinţa acestora, în procent de cel puţin 4% din numărul total al locurilor de parcare. Autoturismul trebuie sa fie in proprietate/utilizare (contract leasing, contract de închiriere autentic, contract de comodat autentic) al persoanelor cu dizabilităţi sau reprezentanţilor legali ai acestora.
2. cu plata taxei anuale, taxă stabilită la 300 lei/an pentru anul 2025, persoanelor care au deținut loc de parcare cu rezervare, aflată în termen de valabilitate, dar care a fost repoziţionat/desfiinţat/reamenajat ca urmare a modificărilor aduse amplasamentului de către autoritatea publică locală.
3. cu plata taxei anuale, taxă stabilită la 300 lei/an pentru anul 2025, deţinătorilor de garaje care au fost realizate cu autorizaţie de construire, pe teren aflat în administrarea Consiliului Local, care au fost desfiinţate în vederea realizării parcărilor de reşedinţă, dacă aceștia îndeplinesc condiţiile prevăzute de prezentul Regulament.

 În Etapa 1 RELUARE de atribuire, pot participa persoanele fizice cu domiciliul/resedința în apropierea unei baterii/parcări rezidențiale (la o distanţă de până la 100 m de limita blocului/casei), lucru ce va fi stipulat în anuntul ce precede procedura prin indicarea imobilelor arondate respectivelor locuri de parcare, în funcție de specificul fiecărei zone.

 Se vor lua în considerare doar cererile de atribuire a locurilor de parcare depuse la ghişeu pentru a fi înregistrate după caz, până la termenul limită de depunere solicitări de rezervare prevăzut pentru respectivele parcări. Cererile având ca obiect atribuirea locului de parcare, vor fi depuse la sediul Serviciului specializat și/sau sediul primăriei.

Persoanele fizice care solicită rezervarea unui loc de parcare de reședință vor

trebui să prezinte funcționarului la ghișeu următoarele:

1. copie B.I./C.I;
2. Certificat de atestare fiscală eliberat de Direcţia Taxe si Impozite din cadrul Primăriei Municipiului Baia Mare, valabil şi dovada achitării redevenţelor, chiriilor, în cazul deţinătorilor de contracte de concesiune/închiriere;
3. Documente privind un drept real asupra locuinței de domiciliu/ reședință, carte de identitate/buletin (viza de flotant, contractul de vânzare cumpărarelocuință prima si ultima pagina), contract de închiriere înregistrat ANAF sau autentic, contract decomodat autentic, după caz;
4. Copie după certificatul de înmatriculare al autovehiculului în proprietate sau în folosință (talon) și ITP valabil, la data depunerii;
5. Dovada deținerii poliței de asigurare tip RCA,valabilă la data depunerii;
6. Documente privind dreptul de folosință (utilizare) a autovehiculului (contract de leasing, contract de comodat autentic între rudele de gradul 1 si 2, contract de închiriere autentic, împuternicire autentică de a utiliza autoturismul pentru care solicită atribuirea unui loc de parcare, dacă este cazul;
7. Certificat de încadrare în grupă de handicap, dacă este cazul.

 Pe aceeasi adresa şi acelasi număr de înmatriculare autovehicul(condiții cumulate)

 se poate depune o singură cerere/etapă.

 Participanții la atribuire/licitație vor prezenta oferta de preț în scris, secretizata, prin

 formularul pus la dispoziţie la momentul depunerii cererii astfel încât oferta să fie secretă

 până la momentul deschiderii.

 Atribuirea/Licitația are loc in prezenta comisiei și a ofertantilor care doresc sau pot sa participe, ofertanții în mod obligatoriu vor fi înștiințati prin mijloace electronice sau sms cu cel putin 5 zile anterior datei la care are loc licitatia.

 În cazul în care există două sau mai multe solicitări pe un loc de parcare, Președintele Comisiei de atribuire va anunța prețul de pornire al licitației, care este taxa anuală de utilizare parcare de reședință, stabilită de Consiliul Local al Municipiului Baia Mare- în cuantum de 300 lei pentru un loc de parcare pentru anul 2025- prin Hotărârea privind stabilirea nivelurilor impozitelor și taxelor locale în Municipiul Baia Mare.

 Licitația se va desfășura pentru fiecare loc de parcare liber, în parte şi care a fost supus procedurii de licitaţie.

 În cazul oferirii aceluiași preț de către mai mulți ofertanți, atribuirea respectivei locații se

va face ofertantului care a depus primul solicitarea, conform înregistrarii, operațiunile se desfașoara in prezenta ofertantilor si a comisiei în cadrul procedurii.

 Procedura se repetă pentru fiecare loc de parcare în parte până la atribuirea tuturor locurilor de parcare disponibile, pentru care s-a organizat procedura sau după caz până la epuizarea tuturor cererilor de rezervare aferente primei etape.

 După anunțarea de către președintele comisiei a tuturor solicitanților cărora li s-au atribuit locuri de parcare se declară închisă procedura de licitație, în urma careia se întocmește procesul verbal care se semnează de către membrii comisiei de licitație şi se afişează la sediul autorităţii publice, pe site-ul Primăriei.

 Împotriva procesului verbal de licitație, care va descrie modul de desfășurare a licitației precum și lista solicitanților cărora li s-au atribuit locuri de parcare, cei interesați pot depune contestație în termen de 48 ore de la data afișării.

 Contestația se soluționează, prin decizie, de către comisia de soluționare a contestațiilor numită prin Dispoziție a Primarului Municipiului Baia Mare, în termen de 5 zile de la data depunerii acesteia. Decizia este definitivă şi poate fi atacată doar în temeiul prevederilor Legii nr. 554/2004 privind contenciosul administrativ.

 Perioada de rezervare pentru locurile de parcare atribuite intr-o baterie va fi de maxim 3 ani, indiferent de momentul atribuirii sau etapa de atribuire perioada de rezervare a tuturor locurilor dintr-o baterie va expira la acelasi termen, care va fi ultima zi a lunii calendaristice calculate din data confirmarii, indiferent în care zi a lunii a avut loc.

 Solicitanţii care au obţinut rezervare loc de parcare în urma licitaţiei sau atribuirii directe au obligaţia de a achita suma stabilita pentru locul de parcare licitat/atribuit în termen de 7 zile calendaristice de la comunicarea atribuirii, în caz contrar parcarea devine libera și se reia procedura de atribuire.

 Anunțul privind locurile de parcare libere ce urmează a fi atribuite/licitate, va fi afișat pe site-ul Primăriei Municipiului Baia Mare și la sediul serviciului specializat, precum și la afișierul din sediul Primăriei municipiului, la intrarea în blocurile de locuințe arondate parcării, fiind publicat şi într-un ziar local, cu minim 30 zile înainte de expirarea termenului de depunere a cererilor si documentelor de atribuire dacă este vorba de prima atribuire în vederea rezervării, respectiv minim 10 zile înainte de expirarea termenului de depunere a cererilor si documentelor de atribuire dacă sunt relicitate, respectiv pentru etapa II de atribuire.